ของฟรีมีจริง
โดย...กองบรรณาธิการโพสต์ทูเดย์
21 ส.ค. 2558

โดย...กองบรรณาธิการโพสต์ทูเดย์
เมื่อวานนี้ พล.อ.ประยุทธ์ จันทร์โอชา นายกรัฐมนตรี เป็นประธานเปิดกองทุนการออมแห่งชาติ (กอช.) คนดีใจคือแรงงานนอกระบบและเกษตรกร ที่จะได้ออมผ่านกองทุนเป็นหลักประกันชีวิตได้ในอนาคต
แต่คนดีใจยิ่งกว่าคือ กรณ์ จาติกวณิช รองหัวหน้าพรรคประชาธิปัตย์ อดีต รมว.คลัง ที่ลงทุนเป็นสารถีขับรถพาแม่บ้าน แม่ครัว และครอบครัวที่อาศัยอยู่ด้วยกันในบ้าน ไปเปิดบัญชีที่แบงก์กรุงไทยใกล้ๆ บ้าน เป็นสมาชิก กอช.รุ่นแรกเลย
แล้วกรณ์ก็สับพรรคเพื่อไทยที่ดอง กอช.เอาไว้ไม่ยอมให้ตั้งตามกฎหมาย เพราะ กอช.นั้นประชาธิปัตย์เป็นคนเสนอตั้ง เนื่องจากต้องการให้โอกาสทุกคนได้ออมระยะยาวอย่างเท่าเทียมกัน แล้วก็ขอบคุณลุงสมหมาย ภาษี และหม่อมอุ๋ย ม.ร.ว.ปรีดิยาธร เทวกุล ที่ช่วยผลักดันจนสามารถตั้ง กอช.ได้ในวันนี้
ว่าแล้วตามประสาคนมากไอเดีย กรณ์เห็นว่า กอช.อ่อนประชาสัมพันธ์ ชาวบ้านไม่ค่อยรู้ว่าเป็นสมาชิกแล้วได้สิทธิประโยชน์อะไรบ้าง จะเอาเงินกองทุนไปลงทุนอะไรต้องเปิดเผยให้โปร่งใส สมพร จิตเป็นธม เลขาธิการ กอช. ทราบแล้วเปลี่ยน